钦定古今图书集成/明伦汇编/氏族典/第553卷 > 《廖用贤尚友录》 > 公孙景茂
## 钦定古今图书集成/明伦汇编/氏族典/第553卷 > 《廖用贤尚友录》 > 公孙景茂

按《隋书公孙景茂传》：“景茂字元蔚，河间阜城人也。容
貌魁梧，少好学，博涉经史。在魏为襄城王长史，迁太
常博士，多为损益，时人称为书库。及齐灭，周武帝闻
而召见，与语器之，授济北太守。开皇初，诏征入朝，访
以政术，拜汝南太守，迁息州刺史。法令清静，德化大
行。时属平陈之役，征人在路，有疾病者，景茂撤减俸”
禄，为𫗴粥汤药，分赈济之，赖全活者以千数。转道州
刺史，悉以秩俸买牛犊鸡猪，散惠孤弱不自存者。其
后请致仕，上优诏听之。仁寿中，就拜淄州刺史。前后
历职，皆有德政，论者称为“良牧。”大业初，卒官。谥曰康。